Piia Kalamees

Piia Kalamees (sünninimi Piia Karu, sündinud 10. juunil 1983) on eesti õigusteadlane. 

Tema peamised uurimisteemad on tarbijaõigus, lepinguõigus ja Euroopa Liidu digitaalse ühisturuga seotu. 

 Haridustee 
Kalamees lõpetas 2002. aastal Tallinna Reaalkooli hõbemedaliga,Tallinna Reaalkooli kuld- ja hõbemedaliga lõpetanud läbi aegade, Tallinna Reaalkooli koduleht, 28. jaanuar 2022 2005. aastal Tartu Ülikooli õigusteaduse bakalaureuse- ja 2007. aastal magistriõppe ning kaitses 2013. aastal doktorikraadi väitekirjaga "Hinna alandamine õiguskaitsevahendite süsteemis" (juhendajad Karin Sein ja Kalev Saare). 

 Töökäik 
Kalamees oli aastatel 2008–2010 Tartu Ülikooli õigusteaduskonna eraõiguse instituudi tsiviilõiguse assistent ja 2010–2015 tsiviilõiguse lektor. 2015. aastast on ta tsiviilõiguse dotsent ning 2020. aastast õigusteaduskonna bakalaureuse- ja magistriõppe programmijuht.

 Teaduskorralduslik tegevus 
Alates 2016. aastast on Kalamees Tarbijavaidluste komisjoni esimees. 

Ta on osalenud teadus- ja arendusprojektides, näiteks „Eesti õigusruum globaalses õigusruumis (1.01.2006−31.12.2011)“, „Tarbijakrediidi aktuaalsed probleemid Eestis ja Norras (3.09.2013−30.06.2016)“ ning „Tarbijate õiguste kaitse digitaalses ühisturus – lepinguõiguslikud aspektid (1.01.2018−31.12.2021)“. 

Viited

Välislingid
 Piia Kalamees Google Scholaris
 Piia Kalamees doktoritöö "Hinna alandamine õiguskaitsevahendite süsteemis"

Kategooria:Eesti õigusteadlased
Kategooria:Tartu Ülikooli õppejõud
Kategooria:Tallinna Reaalkooli vilistlased
Kategooria:Tartu Ülikooli õigusteaduskonna vilistlased
Kategooria:Sündinud 1983